《偈倾一百六十九首》
宋代·释智朋

提折脚铛，各出只手。
释迦不先，弥勒不后。
妙用临机，如盘珠走。
弥腹笑复歌，面南看北斗。
六载将身草里埋，当时有眼几时开。
果然见得明星现，未到门前似死灰。

作者简介：释智朋，四明（今浙江宁波）人，俗姓黄。居衡州华药寺，建康清凉寺。高宗绍兴七年（一一三七）住婺州天宁寺（《罗湖野录》卷四），后退居明州瑞岩。为青原下十三世，宝峰照禅师法嗣。事见《五灯会元》卷一四。